Sokotra
12°29′20.97″ š. pl. 53°54′25.73″ r. ilg.﻿ / ﻿12.4891583°š. pl. 53.9071472°r. ilg.﻿ / 12.4891583; 53.9071472 Sokotra (arab. سُقُطْرَى) – Jemeno administruojamas 3 796 km² ploto žemyninės kilmės salynas Indijos vandenyne. Salyną sudaro 4 salos ir jis išsidėstęs tarp Somalio pusiasalio ir Arabijos pusiasalio. Saloms būdinga unikali augalija, dėl kurios jos buvo įtrauktos į pasaulio paveldo sąrašą. Anksčiau salynas buvo priskiriamas Adeno gubernijai, bet nuo 2004 m. jis Hadhramauto gubernijos dalis. Salyne rastos prieš 1,4 milijono metų gyvavusios kultūros liekanos.